'अपाचे गैंग' से हारी पेरिस पुलिस, दिल्ली में चादर-संतरे चोरी; 150 साल पहले बेस्ट थी हांगकांग पुलिस
दिल्ली पुलिस ने 150 साल पहले हुए अपराधों की लिस्ट दुनिया के सामने रखी है। आज रेप, मर्डर जैसे संगीन अपराधों के लिए बदनाम दिल्ली में कभी संतरे, चादर, हुक्का चोरी जैसे अपराध ही पुलिस स्टेशन तक आया करते थे। ये FIR 1860 से 1900
दिल्ली पुलिस ने 150 साल पहले हुए अपराधों की लिस्ट दुनिया के सामने रखी है। आज रेप, मर्डर जैसे संगीन अपराधों के लिए बदनाम दिल्ली में कभी संतरे, पायजामे, चादर, हुक्का चोरी जैसे अपराध ही पुलिस स्टेशन तक आया करते थे।
ये FIR 1860 से 1900 के बीच दर्ज हुई थीं। इन FIR की कॉपी दिल्ली पुलिस के म्यूजियम में रखी गई हैं।
दिल्ली में हत्या का पहला मामला लगभग 1861 में दर्ज हुआ। क्योंकि, यह वही साल था, जब अंग्रेजों ने इंडियन पुलिस एक्ट बनाया। इन 30 FIR में ऐसी शिकायतें हैं जिनके बारे में जानकर आप एक बार जरूर हंस पड़ेंगे। 
थप्पड़ मारा और 100 बकरियां छीन ले गया डकैत
एक एफआईआर में दर्ज है कि एक आदमी अपनी बकरियों को चराने के लिए महरौली से गुरुग्राम ले जा रहा था, तभी एक डाकू ने उसे थप्पड़ मारा और उसकी 100 बकरियों को छीन लिया।
एक और मामले में एक व्यक्ति ने एक पैदल यात्री को अपनी साइकिल पर लिफ्ट की पेशकश की और फिर उसके कपड़ों का बंडल लेकर भाग गया।
नजर हटी कि चोर ने चुरा ली बेडशीट, मिली डंडे से पिटाई की सजा
दिल्ली के बदरपुर बाजार में गुरसहाय ग्राहकों को कपड़ा बेचने में इतना व्यस्त हुआ कि वह बेडशीट सहित कई और कपड़ों पर ध्यान नहीं दे पाया। इतने में चोर हीरा सिंह चालाकी से एक बेडशीट उठाकर भागने लगा। मगर, दुकान पर खड़े दूसरे ग्राहक उल उमर ने देख लिया और शोर मचा दिया। यह देख बीट कॉन्स्टेबल अकरम ने 40 कदम बाद उसे तुरंत पकड़ लिया।
न्यायाधीश ने सिंह को पांच बार डंडों से पीटने और रिहा करने का आदेश दिया।आज आईपीसी की धारा 379 के तहत दोषी ठहराए जाने पर तीन साल तक की जेल की सजा का प्रावधान है, तो कोड़े मारने और लाठी-डंडों से पीटने का सवाल ही नहीं उठता।
जब भारत की मौजूदा राजधानी दिल्ली में पायजामे, संतरे, चादर चोरी जैसे अपराध हो रहे थे तो अमेरिका की राजधानी वॉशिंगटन, ब्रिटेन की राजधानी लंदन, फ्रांस की राजधानी पेरिस के अपराधों के बारे में जानना भी दिलचस्प है। 
इंग्लैंड में पॉकेटमारी के लिए ‘ब्लडी कोड’ कानून से मिलती थी फांसी
18वीं और 19वीं सदी की शुरुआत में इंग्लैंड, वेल्स और आयरलैंड में ‘ब्लडी कोड’ एक कानून था। इसमें अलग-अलग अपराधों के लिए मौत की सजा दी जाती थी। इस अवधि के दौरान, ब्रिटिश लीगल सिस्टम ने छोटी-मोटी चोरी और पॉकेटमारी सहित कई अपराधों के लिए मौत की सजा यानी कैपिटल पनिशमेंट दिया।
खबर से जुड़े इस पोल में अपनी राय दें
वॉशिंगटन शहर में सुर्खियों में रहती थी मुर्गे की चोरी
करीब 150 साल पहले अमेरिका की राजधानी वॉशिंगटन में मुर्गों की लूट बड़े पैमाने पर हुआ करती थी और इसे बड़ा अपराध माना जाता था। उस दौरान मुर्गी घरों में अमेरिकी बंदूक के साथ निगरानी करते थे। अगर कोई मुर्गी चोरी करता हुआ पाया जाता था तो उसे देखते ही गोली मार दी जाती थी।
हालांकि, बाद में गैंग बनाकर मुर्गियों की चोरियां होने लगीं जिससे निपटना लोगों के लिए बेहद मुश्किल हो गया था। एक गैंग ने तो हॉवर्ड यूनिवर्सिटी के ग्राउंड से करीब 9 हजार डॉलर के मुर्गे और बत्तख चुरा लिए थे।
पेरिस में अपाचे गैंग के क्राइम से थर्राते थे लोग
19वीं सदी के दौरान पेरिस में अपाचे गैंग का कहर हुआ करता था। ये गैंग गली में लूट को अंजाम देती, दलाली करती और राहगीरों के कीमती सामान को छीनकर गायब हो जाया करती। बहुत कम बार ही ऐसा हुआ कि अपाचे गैंग का कोई सदस्य पुलिस की गिरफ्त में आया हो। ये नए हथियारों और कॉम्बैट तकनीक से लैस रहते थे।
चीन, भारत और यूरोप के जवानों से मिलकर बनी हॉन्गकॉन्ग पुलिस
आज के दौर में चीन का हिस्सा बना हांगकांग 19वीं सदी में बेहतरीन पुलिस सिस्टम के लिए जाना जाता था। यहां की पुलिस में लॉ एंड ऑर्डर को बेहतर ढंग से कायम करने के लिए चीन, यूरोप और भारत के जवानों को शामिल किया जाता था।
दरअसल, अंग्रेजों ने 1841 में हांगकांग को अपना उपनिवेश बनाया। इसके तीन साल बाद ही क्राइम को कंट्रोल करने के लिए हांगकांग पुलिस का गठन किया। उसी दौरान मैजिस्ट्रेट और पुलिस प्रमुख की ड्यूटी अलग-अलग हुआ करती थी। ताकि माल की आवाजाही में किसी भी तरह की कोई दिक्कत न आ सके।
तब के मुकाबले देखें तो आज सभी देशों की राजधानियों में अपराध काबू में नहीं आ रहे हैं। क्रिमिनलॉजिस्ट समाज में अपराध बढ़ने की सामाजिक, आर्थिक, राजनीतिक समेत कई वजहों को मानते हैं।
सोसाइटी में अपराध बढ़ने की क्या वजह होती है?
